《踏莎行 秋怀》
明代·周兰秀

叶落平沙，云迷远树。山色模糊人唤渡。芙蓉笑摘上兰桡，轻鸥惊入波心去。

衰柳含烟，凉蝉咽露。年年重觅王孙路。可怜人静玉楼空，满庭芳草家何处。

作者简介：[明]女。玉台画史扫叶山房石印本作兰芳，画史丛书本作兰秀。字淑英（列朝诗集作弱英）。吴江（今江苏吴江）周应懿孙女。孙愚公妻。其母沈嫒，著声香奁，兰秀秉其家学，雅善吟咏有餐花遗稿，山阴王端淑称许之。工绘事，善写竹。《档李诗系、孙氏家乘、清画家诗史》